વડોદરાના અટલાદરા ખાતે આયોજિત એમએસએમઈ સપોર્ટ ઍન્ડ આઉટરીચ કાર્યક્રમમાં રાજ્યના મુખ્ય પ્રધાન વિજય રૂપાણીએ લઘુ ઉદ્યોગકારોને સંબોધતા જણાવ્યું હતું કે, ભાજપ સરકાર હંમેશા ગરીબ અને મધ્યમ વર્ગ તેમ જ નાના ઉદ્યોગકારોને ધ્યાનમાં રાખીને કામ કરી રહી છે. એમએસએમઈ એકમોને પ્રોત્સાહન આપવા માટે સરકાર દ્વારા ઝડપી લોન પૂરી પાડવા માટેની પહેલ કરી છે. ગુજરાતના લઘુ ઉદ્યોગોનું દેશના જીડીપીમાં હંમેશા મહત્ત્વનું યોગદાન રહ્યું છે. ત્યારે આ યોજનાના અંતર્ગત સ્થપાનારા નવા ઉદ્યોગો ગુજરાત અને દેશ માટે મહત્ત્વનું યોગદાન પૂરું પાડશે.